Source: https://www.poprad.sk/aktivity-a-dokumenty.phtml?id3=84893
Timestamp: 2019-10-16 02:05:23+00:00

Document:
Kritériá Mesta Poprad o súlade predloženej žiadosti o poskytnutie finančného príspevku podľa § 78b zákona č. 448/2008 Z. z.
o sociálnych službách s komunitným plánom sociálnych služieb
V zmysle zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len “zákon o sociálnych službách“) boli Mestom Poprad spracované Kritériá pre posudzovanie súladu žiadostí poskytovateľov sociálnych služieb o poskytnutie finančného príspevku podľa § 78b vyššie citovaného zákona o sociálnych službách s Komunitným plánom sociálnych služieb mesta Poprad na roky 2015-2020.
Podľa § 83 zákona č. 448/200/8 Z. z. o sociálnych službách (ďalej len zákon) obec vydá poskytovateľovi sociálnej služby na jeho žiadosť bezplatne písomné vyjadrenie o súlade predloženej žiadosti o poskytnutie finančného príspevku podľa § 78b vyššie citovaného zákona s Komunitným plánom sociálnych služieb Mesta Poprad 2015 - 2020 na tieto druhy služieb:
- zariadenie opatrovateľskej služby,
- denný stacionár.
Vyšší územný celok vydá poskytovateľovi sociálnej služby na jeho žiadosť bezplatne písomné vyjadrenie
o súlade predloženej žiadosti o poskytnutie finančného príspevku podľa § 78b vyššie citovaného zákona s Koncepciou rozvoja sociálnych služieb VÚC na tieto druhy služieb:
Súlad predloženej žiadosti sa posudzuje podľa stanovených hodnotiacich kritérií. Kritériá sú spracované v súlade s § 83 ods. 10 vyššie citovaného zákona pri dodržaní princípov rovnakého zaobchádzania, nediskriminácie subjektov, transparentnosti, proporcionality, hospodárnosti a efektívnosti.
Postup poskytovateľov sociálnych služieb pri žiadosti o písomné vyjadrenie o súlade ich žiadosti o finančný príspevok podľa § 78b vyššie citovaného zákona s KPSS mesta Poprad 2015 – 2020:
- poskytovatelia sociálnych služieb podajú Žiadosť o vydanie písomného vyjadrenia o súlade žiadosti o finančný príspevok s Komunitným plánom sociálnych služieb mesta Poprad 2015 – 2020 v písomnej alebo elektronickej forme do podateľne Mestského úradu v Poprade,
- ak je žiadateľom o poskytnutie finančného príspevku obec, písomné vyjadrenie vydá obec z vlastného podnetu,
- na základe stanovených hodnotiacich kritérií Mesto Poprad vydá písomné vyjadrenie o súlade predloženej žiadosti o poskytnutie finančného príspevku podľa § 78b vyššie citovaného zákona s Komunitným plánom sociálnych služieb mesta Poprad.
Rozšírenie opatrovateľskej služby v meste Poprad
Mesto Poprad sa podaním žiadosti o nenávratný finančný príspevok v auguste 2018 zapojilo do výzvy OP ĽZ DOP 2018/4.2.1/01 Podpora opatrovateľskej služby.
Podaná žiadosť o nenávratný finančný príspevok bola úspešná v plnom rozsahu, čím mesto získalo nenávratný finančný príspevok vo výške 499 200 EUR na obdobie realizácie projektu od 1. 2. 2019 do 31. 3. 2021.
Projekt je zameraný na poskytovanie opatrovateľskej služby cieľovej skupine fyzických osôb odkázaných na sociálnu službu na území mesta Poprad. Poskytovanie opatrovateľskej služby väčšiemu počtu odkázaných na pomoc inej osoby v domácom prostredí predíde nevyhnutnosti využívať inštitucionálne sociálne služby. Rozšírením opatrovateľskej služby v meste Poprad sa zvýši dostupnosť opatrovateľskej služby pre osoby s ťažkým zdravotným postihnutím a nepriaznivým zdravotným stavom.
Cieľom projektu je podporiť komunitnú starostlivosť ako formu pomoci občanom odkázaným na sociálne služby. Hlavnou aktivitou projektu je poskytovanie opatrovateľskej služby v zmysle zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní
( živnostenský zákon ) v znení neskorších predpisov.
Hlavnou aktivitou projektu je poskytovanie opatrovateľskej služby. Opatrovateľská služba bude poskytovaná v súlade s § 12 ods. 1 písm. c) bod 2; § 13 ods. 3 a § 41 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní
Realizácia projektu prispeje k:
- poskytovaniu opatrovateľskej služby väčšiemu počtu osôb odkázaných na pomoc inej osoby v prirodzenom domácom prostredí,
- zvýšeniu dostupnosti opatrovateľskej služby pre občanov s ťažkým zdravotným postihnutím, s nepriaznivým zdravotným stavom a pre seniorov, a podpore ich zotrvania v prirodzenom prostredí v rodine a komunite,
- vytvoreniu vhodného prostredia pre zachovanie, obnovu alebo rozvoj schopnosti fyzických osôb a ich rodín viesť samostatný život,
- vytvoreniu a udržaniu pracovných miest a podpore zamestnanosti v meste Poprad,
- predchádzaniu odkázanosti na služby sociálnej starostlivosti pobytového charakteru,
- podpore súbehu pracovného a rodinného života pre rodinných príslušníkov cieľovej skupiny.
Aktivity projektu prispievajú k podpore sociálneho začlenenia znevýhodnených osôb a k boju proti chudobe. Aktivity projektu sú v súlade s Komunitným plánom sociálnych služieb mesta Poprad na roky 2015 - 2020, a to s prioritou č. 2 ( Podporiť prechod prijímateľov sociálnych služieb z inštitucionálnej starostlivosti na komunitnú starostlivosť ), opatrením 2.1 ( Uspokojovať narastajúci dopyt po terénnych, ambulantných sociálnych službách ) a opatrením 2.2 ( Poskytovať domácu opatrovateľskú službu podľa konkrétnych potrieb prijímateľov ) a Programom rozvoja mesta Poprad na roky 2016 - 2022 ( opatrenie 2.1.2 - sociálne služby, transformácia formy poskytovania sociálnych služieb na komunitnú, posilňovanie terénnych kapacít ).
(133.7 kB)Publicita projektu - plagát
(209.3 kB)Správa o činnosti odboru sociálneho za rok 2018
(15.7 kB)Žiadosť o vydanie písomného vyjadrenia o súlade žiadosti o finančný príspevok s Komunitným plánom sociálnych služieb mesta Poprad 2015 – 2020
(163.6 kB)Hodnotiace kritériá Mesta Poprad
(101.4 kB)Priemerné EON za sociálne služby poskytované v pôsobnosti mesta Poprad za rok 2018
(171.9 kB)Priemerné EON za sociálne služby poskytované v pôsobnosti mesta Poprad za rok 2018 - štruktúra
(121.8 kB)Vyhodnotenie plnenia KPSS za roky 2016 - 2017
(1.2 MB)Komunitný plán sociálnych služieb mesta Poprad 2015-2020
(1.2 MB)Komunitný plán sociálnych služieb mesta Poprad 2010 - 2013
(212.1 kB)Vyhodnotenie plnenia KPSS mesta Poprad za rok 2010
(223.2 kB)Vyhodnotenie plnenia KPSS mesta Poprad za rok 2011
(248.9 kB)Vyhodnotenie plnenia KPSS mesta Poprad za rok 2012
(246.5 kB)Vyhodnotenie plnenia KPSS mesta Poprad za rok 2013
(29.4 kB)Priemerné bežné výdavky a priemerné skutočne dosiahnuté príjmy z platenia úhrady za sociálne služby za rok 2013
(28 kB)Priemerné bežné výdavky a priemerné skutočne dosiahnuté príjmy z platenia úhrady za sociálne služby za rok 2014
(72.3 kB)Priemerné bežné výdavky a priemerné skutočné dosiahnuté príjmy z platenia úhrady za sociálne služby za rok 2015
(77.5 kB)Priemerné bežné výdavky a priemerné skutočne dosiahnuté príjmy z platenia úhrad za sociálnu službu za rok 2015 II.
(77.4 kB)Priemerné bežné výdavky a priemerné skutočne dosiahnuté príjmy z platenia úhrad za sociálnu službu za rok 2016
(76.2 kB)Priemerné ekonomicky oprávnené náklady za sociálne služby poskytované v pôsobnosti mesta Poprad za rok 2017
(388.3 kB)Priemerné ekonomicky oprávnené náklady za sociálne služby poskytované v pôsobnosti mesta Poprad za rok 2017 - štruktúra

References: § 78
 § 78
 § 83
 § 78
 § 78
 § 83
 § 78
 § 78
 § 12
 § 13
 § 41